b'\n_START_ARTICLE_\nLemony Snicket\n_START_SECTION_\nOriginea numelui\n_START_PARAGRAPH_\nNumele Lemony Snicket \xc3\xae\xc8\x99i are originea \xc3\xaen cercet\xc4\x83rile lui Handler pentru prima sa carte, Optul fundamental. Handler voia sa primeasc\xc4\x83 material de la organiza\xc8\x9bii pe care le g\xc4\x83sea \xe2\x80\x9eofensive sau amuzante\xe2\x80\x9d, dar nu dorea sa \xc3\xae\xc8\x99i foloseasc\xc4\x83 numele real, a\xc8\x99a c\xc4\x83 a inventat \xe2\x80\x9eLemony Snicket\xe2\x80\x9d ca pseudonim. Asem\xc4\x83narea numelui cu Jiminy Cricket, pe care Handler l-a descris ca fiind \xe2\x80\x9eexact genul de narator vesel, din cale-afar\xc4\x83 de moralizator, pe care [chiar] \xc3\xael dispre\xc8\x9buiesc\xe2\x80\x9d, a fost \xe2\x80\x9eprecum o sc\xc4\x83pare freudian\xc4\x83\xe2\x80\x9d. \xc3\x8en timp ce scria O serie de evenimente nefericite, el \xc8\x99i editorul lui s-au g\xc3\xa2ndit c\xc4\x83 mai degrab\xc4\x83 le-ar publica sub numele naratorului, dec\xc3\xa2t al lui \xc3\xaensu\xc8\x99i.\n_START_SECTION_\nNarator \xc8\x99i personaj\n_START_PARAGRAPH_\nLemony Snicket provenea dintr-o familie cu trei copii. Fratele lui, Jacques Snicket \xc8\x99i sora sa, Kit Snicket erau de asemenea membri V.F.D. \xc8\x99i prieteni cu p\xc4\x83rintii Baudelaire. At\xc3\xa2t Jacques, cat \xc8\x99i Kit apar ca personaje secundare \xc3\xaen c\xc4\x83r\xc8\x9bile O serie de evenimente nefericite. De asemenea \xc3\xael \xc8\x99tia pe Contele Olaf din via\xc8\x9ba sa timpurie, c\xc4\x83ci fuseser\xc4\x83 \xc3\xaempreun\xc4\x83 la \xc8\x99coal\xc4\x83._NEWLINE_\xc3\x8en tinere\xc8\x9bea sa, Lemony Snicket a frecventat o \xc8\x99coal\xc4\x83 cu internat condus\xc4\x83 de V.F.D., \xc3\xaempreun\xc4\x83 cu alte personaje din serie. Mai t\xc3\xa2rziu a fost educat la sediul central V.F.D. din Mun\xc8\x9bii Mortmain \xc8\x99i a fost angajat de un ziar numit Zilnicul Punctilio dup\xc4\x83 absolvire. Verifica ortografia la anun\xc8\x9burile mortuare \xc8\x99i era critic de teatru._NEWLINE_Lemony Snicket a avut o rela\xc8\x9bie f\xc4\x83r\xc4\x83 noroc cu actri\xc8\x9ba Beatrice Baudelaire. Lemony \xc8\x99i Beatrice au fost la un moment dat logodi\xc8\x9bi \xc8\x99i gata s\xc4\x83 se c\xc4\x83s\xc4\x83toreasc\xc4\x83, dar Beatrice a rupt logodna din motive neclare \xc8\x99i i-a \xc3\xaenapoiat mai t\xc3\xa2rziu inelul lui Lemony, \xc3\xaempreun\xc4\x83 cu o carte de doua sute de pagini \xc3\xaen care explica de ce nu se puteau c\xc4\x83s\xc4\x83tori. Este eviden\xc8\x9biat, totu\xc8\x99i, c\xc4\x83 p\xc4\x83rintii Baudelaire \xc3\xael credeau pe Lemony mort, c\xc4\x83ci \xc3\xaen Sf\xc3\xa2r\xc8\x99itul se spune c\xc4\x83, urm\xc3\xa2nd tradi\xc8\x9bia de a boteza copiii dup\xc4\x83 cineva care murise, Violet urma sa fie numit\xc4\x83 Lemony dac\xc4\x83 ar fi fost b\xc4\x83iat. Beatrice probabil descoperise adev\xc4\x83rul c\xc3\xa2ndva dup\xc4\x83 ce se c\xc4\x83s\xc4\x83torise cu Bertrand Baudelaire, caci probabil nu ar fi avut vreun motiv sa ii trimit\xc4\x83 lui Lemony inelul \xc8\x99i cartea dac\xc4\x83 l-ar fi crezut \xc3\xaen continuare mort._NEWLINE_Cum Beatrice era mama copiilor Baudelaire, a murit \xc3\xaen incendiul care a distrus conacul Baudelaire. Nu trebuie sa fie confundat\xc4\x83 cu alt\xc4\x83 Beatrice Baudelaire, fiica lui Kit Snicket, sora adoptat\xc4\x83 a orfanilor Baudelaire. Snicket face frecvent referiri la Beatrice \xc3\xaen pove\xc8\x99tile sale \xc8\x99i ii dedic\xc4\x83 fiecare carte din O serie de evenimente nefericite ei._NEWLINE_De asemenea se \xc8\x99tie ca Snicket fusese \xe2\x80\x9eprieten\xe2\x80\x9d apropiat cu o femeie a c\xc4\x83rei prima ini\xc8\x9bial\xc4\x83 a numelui era \xe2\x80\x9eR.\xe2\x80\x9d, care era Ducesa de Winnipeg._NEWLINE_Lemony Snicket s-a \xc3\xaens\xc4\x83rcinat singur cu obliga\xc8\x9bia de a cerceta \xc8\x99i a scrie trista poveste a orfanilor Baudelaire, din cauza \xe2\x80\x9emultor motive personale \xc8\x99i legale\xe2\x80\x9d. Le urm\xc4\x83re\xc8\x99te mi\xc8\x99c\xc4\x83rile \xc8\x99i str\xc3\xa2nge probe legate de aventurile lor, dar este posibil s\xc4\x83 nu-i fi \xc3\xaent\xc3\xa2lnit niciodat\xc4\x83 pe Violet, Klaus sau Sunny \xc3\xaen persoan\xc4\x83. Multi fani \xc3\xael identifica, totu\xc8\x99i, drept \xc8\x99oferul de taxi care a ap\xc4\x83rut pentru un scurt timp \xc3\xaen Penultimul pericol, Camera creaturilor \xc8\x99i Lacul Lacrimose. B\xc4\x83rbatul se presupune ca este \xc3\xaen posesia vasului de zahar, un element central al seriei, dup\xc4\x83 ce \xc3\xael recuperase din hele\xc8\x99teul \xc3\xaen care fusese ascuns._NEWLINE_\xc3\x8en timp ce seria progreseaz\xc4\x83, devine treptat clar ca Snicket ii cuno\xc8\x99tea pe domnul \xc8\x99i doamna Baudelaire de multi ani, din leg\xc4\x83turile acestora cu V.F.D.. Totu\xc8\x99i, asa cum este men\xc8\x9bionat \xc3\xaen Spitalul sperios \xc8\x99i Sf\xc3\xa2r\xc8\x99itul, \xc3\xaen ciuda tuturor cercet\xc4\x83rilor lui Lemony \xc8\x99i a muncii sale, tot nu \xc8\x99tie loca\xc8\x9bia, pozi\xc8\x9bia sau statutul curent al copiilor Baudelaire._NEWLINE_Lemony a fost \xc3\xaenregistrat la V.F.D. de c\xc3\xa2nd era copil, asa cum spune \xc3\xaen c\xc3\xa2ntecul Micul b\xc4\x83iat Snicket. \xc3\xaen Scrisorile lui Beatrice, nepoata lui, fiica lui Kit Snicket, pe care de asemenea o cheam\xc4\x83 Beatrice Baudelaire, este men\xc8\x9bionat ca ea crede c\xc4\x83 Lemony este un fel de detectiv, o referire la investiga\xc8\x9biile sale \xc3\xaen cazul copiilor Baudelaire._NEWLINE_Snicket deseori se subapreciaz\xc4\x83; se descrie ca fiind un la\xc8\x99, iar \xc3\xaen anumite momente ale povestirilor sale men\xc8\x9bioneaz\xc4\x83 ca nu ar fi fost la fel de curajos ca orfanii Baudelaire \xc3\xaen situa\xc8\x9bia lor. De asemenea m\xc4\x83rturise\xc8\x99te ca a f\xc4\x83cut lucruri care nu erau nobile, cel mai notabil fiind furtul vasului de zahar de la Esm\xc3\xa9 Squalor. De asemenea a sugerat ca a jucat un rol \xc3\xaen uciderea p\xc4\x83rin\xc8\x9bilor Contelui Olaf, Olaf fiind principalul antagonist al seriei, iar Beatrice fusese \xc8\x99i ea implicat\xc4\x83._NEWLINE_\xc3\x8en povestirea c\xc4\x83r\xc8\x9bilor, Snicket spune ca f\xc4\x83cea multe lucruri neobi\xc8\x99nuite \xc3\xaen timpul liber, inclusiv ascundea toate urmele ac\xc8\x9biunilor sale, localiza noi locuri pentru a se ascunde, lua \xc3\xaen considerare feluri de m\xc3\xa2ncare suspicioase \xc8\x99i cerceta vie\xc8\x9bile primejdioase ale copiilor Baudelaire. Recunoa\xc8\x99te ca \xc8\x99i-a enumerat deseori faptele sale curajoase \xc3\xaen \xc3\xaencercarea de a se \xc3\xaenveseli, \xc3\xaensa tentativele au fost \xc3\xaentotdeauna \xc3\xaen van.\n_START_SECTION_\nAlte lucr\xc4\x83ri\n_START_PARAGRAPH_\nDaniel Handler, \xc3\xaenc\xc4\x83 sub numele de Lemony Snicket, scrie o nou\xc4\x83 serie de patru c\xc4\x83r\xc8\x9bi intitulate Toate \xc3\xaentreb\xc4\x83rile gre\xc8\x99ite, care va fi publicat\xc4\x83 \xc3\xaen 2012._NEWLINE_Handler a scris \xc8\x99i a contribuit \xc8\x99i la alte lucr\xc4\x83ri sub persoana lui Lemony Snicket, care nu au leg\xc4\x83tur\xc4\x83 cu O serie de evenimente nefericite. A afirmat ca \xe2\x80\x9eexist\xc4\x83 o \xc8\x99ans\xc4\x83 ca alte probleme sa ii atrag\xc4\x83 aten\xc8\x9bia domnului Snicket, pe care sa le cerceteze \xc8\x99i s\xc4\x83 le publice, dar sunt tot timpul prudent c\xc3\xa2nd fac astfel de promisiuni.\xe2\x80\x9d_NEWLINE_Prima dintre acestea a fost o poveste str\xc4\x83veche despre Na\xc8\x99tere, denumit\xc4\x83 Copilul din iesle. O alt\xc4\x83 poveste de Cr\xc4\x83ciun, intitulat\xc4\x83 Bucata de c\xc4\x83rbune, a fost publicat\xc4\x83 \xc3\xaen USA Weekend \xc3\xaen 2004. Sub numele de Snicket, Handler a scris o introducere \xc8\x99i o \xc3\xaencheiere pentru Faimoasa invazie a ur\xc8\x99ilor \xc3\xaen Sicilia, cartea sa pentru copii favorit\xc4\x83, la care face referire \xc3\xaen O serie de evenimente nefericite. O carte cu citate amuzante selectate par\xc8\x9bial din O serie de evenimente nefericite a fost publicat\xc4\x83 sub denumirea  Hreanul: adev\xc4\x83ruri amare pe care nu le po\xc8\x9bi evita. O alta poveste de \xe2\x80\x9eCr\xc4\x83ciun\xe2\x80\x9d,  Latke ce nu se putea opri din \xc8\x9bipat, a fost publicata \xc3\xaen octombrie 2007._NEWLINE_Haiduci g\xc4\x83l\xc4\x83gio\xc8\x99i, pic\xc4\x83turi neprietenoase \xc8\x99i alte c\xc3\xa2teva lucruri care nu sunt la fel de \xc3\xaenfrico\xc8\x99\xc4\x83toare, poate, depinz\xc3\xa2nd de cum te sim\xc8\x9bi \xc3\xaen leg\xc4\x83tur\xc4\x83 cu \xc8\x9binuturi pierdute, telefoane mobile pierdute, creaturi din cer, p\xc4\x83rin\xc8\x9bi care au disp\xc4\x83rut \xc3\xaen Peru, un b\xc4\x83rbat pe nume Lars Farf \xc8\x99i \xc3\xaenc\xc4\x83 o poveste pe care nu prea am reu\xc8\x99it sa o termin\xc4\x83m, a\xc8\x99a c\xc4\x83 poate ne aju\xc8\x9bi tu, o carte cu povesti ap\xc4\x83rut\xc4\x83 \xc3\xaen 2005 la editura McSweeney, are o introducere \xc8\x99i o scurt\xc4\x83 poveste neterminat\xc4\x83 atribuite lui Lemony Snicket. Cititorii sunt \xc3\xaencuraja\xc8\x9bi sa termine povestea neterminat\xc4\x83 \xc8\x99i s\xc4\x83 \xc3\xae\xc8\x99i trimit\xc4\x83 munca editorului: \xe2\x80\x9eSf\xc3\xa2r\xc8\x99itul care ne va pl\xc4\x83cea cel mai mult va primi un fel de premiu fabulos\xe2\x80\x9d. \xc3\x8en 2007, c\xc3\xa2\xc8\x99tig\xc4\x83torul, Jordan Pascual, a fost anun\xc8\x9bat pe site-ul McSweeney \xc8\x99i a primit diverse premii._NEWLINE_Snicket a mai scris Compozitorul este mort ,o poveste poli\xc8\x9bist\xc4\x83 scris\xc4\x83 pentru le a introduce tinerilor cititori instrumentele orchestrei; fusese ini\xc8\x9bial f\xc4\x83cut\xc4\x83 ca o lucrare de orchestr\xc4\x83 de c\xc4\x83tre San Francisco Symphony Orchestra, cu Handler povestind drept Snicket, iar o \xc3\xaenregistrare a interpret\xc4\x83rii a fost inclus\xc4\x83 \xc3\xaen fiecare copie a c\xc4\x83r\xc8\x9bii extinse._NEWLINE_\xc3\x8entr-un interviu cu site-ul fanilor Aleea \xc3\x8entunecat\xc4\x83 nr 667, Daniel Handler a f\xc4\x83cut aluzie la mai multe c\xc4\x83r\xc8\x9bi ale lui Lemony Snicket concentrate pe lumea din O serie de evenimente nefericite._NEWLINE_\xc3\x8en toate c\xc4\x83r\xc8\x9bile din O serie de evenimente nefericite, nu are nicio poz\xc4\x83 cu fa\xc8\x9ba sa, \xc3\xaen afara unei ilustra\xc8\x9bii din Sf\xc3\xa2r\xc8\x99itul, cu toate ca ochii ii sunt acoperi\xc8\x9bi de felii de castravete \xc3\xaen aceast\xc4\x83 poz\xc4\x83.'